
	ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ  ΕΥΒΟΙΑΣ 

ΔΗΜΟΣ ΙΣΤΙΑΙΑΣ-ΑΙΔΗΨΟΥ  
Δ/ΝΣΗ ΚΑΘΑΡΙΟΤΗΤΑΣ – ΠΕΡΙΒΑΛΛΟΝΤΟΣ 

& ΑΝΑΚΥΚΛΩΣΗΣ
	ΕΡΓΑΣΙΑ:  
	«Υπηρεσίες αποκομιδής, μεταφοράς και διάθεσης μη επικίνδυνων οικιακών αποβλήτων και καθαρισμός κοινόχρηστων χώρων από την Δημοτική Ενότητα Ωρεών (πλην Τ.Κ.Καστανιώτισσας) για το τετράμηνο αιχμής (Ιούνιος-Σεπτέμβριος) 2016»


	Αριθ. Διακήρυξης:   4490/28-4-2016

	
	Ενδεικτικός Προϋπολογισμός: 71.340,00 € (συμπεριλαμβανομένου του ΦΠΑ)


ΔΙΑΚΗΡΥΞΗ ΠΡΟΧΕΙΡΟΥ  ΔΙΑΓΩΝΙΣΜΟΥ

Η ΔΗΜΑΡΧΟΣ ΙΣΤΙΑΙΑΣ-ΑΙΔΗΨΟΥ  
Έχοντας υπόψη:
1. Τη διάταξη του άρθρου 93 του ν. 4368/2016 (ΦΕΚ Α΄ 21) «Μέτρα για την επιτάχυνση του κυβερνητικού έργου και άλλες διατάξεις» με την οποία τροποποιήθηκε η παρ. 1 του ν. 4281/2014 (ΦΕΚ Α΄ 160), όπως είχε αντικατασταθεί με την παρ. 1 του άρθρου 37 του ν. 4320/2015 (ΦΕΚ Α΄29), η οποία εν συνεχεία αντικαταστάθηκε με το άρθρο 5 του ν. 4354/2015 (ΦΕΚ Α΄ 176) και με την οποία προβλέφθηκε ότι η έναρξη ισχύος του μέρους Β του ν. 4281/2014 σχετικά με τους κανόνες σύναψης δημοσίων συμβάσεων έργων, προμηθειών και υπηρεσιών αρχίζει από την 30η Απριλίου 2016 εκτός αν ορίζεται άλλως στις επιμέρους διατάξεις του νόμου αυτού.
2. Τις διατάξεις των παρ. 1δ και 1ε του άρθρου 72 του ν. 3852/2010 (ΦΕΚ Α΄ 87) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως ισχύει.
3. Τις διατάξεις των παρ. 9 του άρθρου 209 και 1 του άρθρου 273 του ν. 3463/2006 (ΦΕΚ Α΄ 114) «Κύρωση του Κώδικα Δήμων και Κοινοτήτων», όπως ισχύουν.
4. Τις διατάξεις του π.δ. 28/1980 (ΦΕΚ Α΄ 11) «Περί εκτελέσεως έργων και προμηθειών Οργανισμών Τοπικής Αυτοδιοίκησης».
5. Την αριθ. 35130/739/9.8.2010 (ΦΕΚ 1291 Β΄ 2010) «Αύξηση των χρηματικών ποσών του άρθρου 83 παρ. 1 του Ν. 2362/95 για τη σύναψη δημοσίων συμβάσεων που αφορούν προμήθεια προϊόντων, παροχή υπηρεσιών ή εκτέλεση έργων» απόφαση του Υπουργού Οικονομικών, αναφορικά με τα χρηματικά όρια για τη σύναψη δημοσίων συμβάσεων για εργασίες.
6. Τις διατάξεις του άρθρου 157 και της παρ. 5 του άρθρου 201 του ν. 4281/2014 (ΦΕΚ 160 Α΄) «Μέτρα στήριξης και ανάπτυξης της ελληνικής οικονομίας, οργανωτικά θέματα Υπουργείου Οικονομικών και άλλες διατάξεις» που ισχύουν από τη δημοσίευση του (8.8.2014).
7. Τις διατάξεις του άρθρου 1 του ν. 4250/2014 (ΦΕΚ Α’ 74) «Διοικητικές απλουστεύσεις – Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα – Τροποποίηση Διατάξεων του π.δ. 318/1992 (Α΄161) και λοιπές ρυθμίσεις».
8. Την παρ. ζ του ν. 4152/2013 (ΦΕΚ Α΄ 107) περί "Προσαρμογής της Ελληνικής νομοθεσίας στην Οδηγία 2011/7/ΕΕ του Ευρωπαϊκού κοινοβουλίου και του Συμβουλίου της 16.2.2011 για την καταπολέμηση των καθυστερήσεων πληρωμών στις εμπορικές συναλλαγές".
9. Τις διατάξεις του άρθρου 26 του ν. 4024/2011 (ΦΕΚ Α΄ 226) «Συνταξιοδοτικές ρυθμίσεις, ενιαίο μισθολόγιο – βαθμολόγιο, εργασιακή εφεδρεία και άλλες διατάξεις εφαρμογής του μεσοπρόθεσμου πλαισίου δημοσιονομικής στρατηγικής 2012-2015».
10. Τις διατάξεις του ν. 4013/2011 (ΦΕΚ Α΄ 204) «Σύσταση Ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων – Αντικατάσταση του έκτου κεφαλαίου του ν. 3588/2007 (πτωχευτικός κώδικας) – Προπτωχευτική διαδικασία εξυγίανσης και άλλες διατάξεις».

11. Τις διατάξεις της ΚΥΑ Π1/2380/18.12.2012 (ΦΕΚ 3400/Β΄/2012) «Ρύθμιση των ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων του Υπουργείου Ανάπτυξης, Ανταγωνιστικότητας, Υποδομών, Μεταφορών και Δικτύων».
12. Τις διατάξεις του ν. 3861/2010 (ΦΕΚ Α΄ 112) «Ενίσχυση της διαφάνειας με την υποχρεωτική ανάρτηση νόμων και πράξεων κυβερνητικών, διοικητικών και αυτοδιοικητικών οργάνων στο διαδίκτυο “Πρόγραμμα Διαύγεια” και άλλες διατάξεις», όπως ισχύει.
13. Την αριθ.82/2016 (ΑΔΑ:77ΠΑΩΕ7-5ΦΑ)  απόφαση της Οικονομικής Επιτροπής αναφορικά με τη συγκρότηση επιτροπών για τη διενέργεια διαγωνισμών για το έτος 2016.
14. Την αριθ.4085/2016 Μελέτη του Τμήματος Καθαριότητας και Ανακύκλωσης της Διεύθυνσης Καθαριότητας, Περιβάλλοντος και Ανακύκλωσης του Δήμου για την εργασία «Υπηρεσίες αποκομιδής, μεταφοράς και διάθεσης μη επικίνδυνων οικιακών αποβλήτων και καθαρισμός κοινόχρηστων χώρων από την Δημοτική Ενότητα Ωρεών (πλην Τ.Κ.Καστανιώτισσας) για το τετράμηνο αιχμής (Ιούνιος-Σεπτέμβριος) 2016», ενδεικτικού προϋπολογισμού 71.340,00 € συμπεριλαμβανομένου του ΦΠΑ.
15. Το αριθ. 16REQ004252651 2016-04-20 πρωτογενές αίτημα στο ΚΗΜΔΗΣ.
16. Την αριθ. Α-268/25-4-2016 Πρόταση Ανάληψης Υποχρέωσης ποσού 71.340,00 € σε βάρος του ΚΑ 20.6277.004 με τίτλο: «Δαπάνες συλλογής και μεταφοράς στερεών αποβλήτων και ανακυκλώσιμων υλικών κοινοχρήστων χώρων και δημοτικών κτιρίων Δ.Ε Ωρεών» του προϋπολογισμού εξόδων οικονομικού έτους 2016.
17. Την αριθ. 123/2016 (ΑΔΑ: 7ΩΑΩΩΕ7-0ΙΡ) απόφαση του Δημοτικού Συμβουλίου για την έγκριση εκτέλεσης της εν λόγω εργασίας.
18. Την αριθ. 85/2016 (ΑΔΑ: 7ΥΩΚΩΕ7-2ΛΝ) απόφαση της Οικονομικής Επιτροπής με την οποία εγκρίθηκε η αριθ. 4085/2016 Μελέτη για την εργασία «Υπηρεσίες αποκομιδής, μεταφοράς και διάθεσης μη επικίνδυνων οικιακών αποβλήτων και καθαρισμός κοινόχρηστων χώρων από την Δημοτική Ενότητα Ωρεών (πλην Τ.Κ.Καστανιώτισσας) για το τετράμηνο αιχμής (Ιούνιος-Σεπτέμβριος) 2016», ψηφίστηκε η απαιτούμενη πίστωση ποσού 71.340,00 € και καθορίστηκαν οι όροι του πρόχειρου διαγωνισμού.
19. Η δημοπρατούμενη εργασία έχει αριθμό αναφοράς: 
α)CPV:
[90511200-4]-Υπηρεσίες αποκομιδής οικιακών απορριμμάτων;

β)CPV:
[90610000-6]-Υπηρεσίες καθαρισμού και σάρωσης οδών;

ΠΡΟΚΗΡΥΣΣΕΙ
Πρόχειρο μειοδοτικό διαγωνισμό με σφραγισμένες προσφορές για την ανάδειξη αναδόχου για την εκτέλεση της εργασίας «Υπηρεσίες αποκομιδής, μεταφοράς και διάθεσης μη επικίνδυνων οικιακών αποβλήτων και καθαρισμός κοινόχρηστων χώρων από την Δημοτική Ενότητα Ωρεών (πλην Τ.Κ.Καστανιώτισσας) για το τετράμηνο αιχμής (Ιούνιος-Σεπτέμβριος) 2016», ενδεικτικού προϋπολογισμού 71.340,00 ευρώ, συμπεριλαμβανομένου του Φ.Π.Α. 23%.
Κριτήριο κατακύρωσης του διαγωνισμού θα είναι η προσφορά του διαγωνιζόμενου που ανταποκρίνεται στους όρους και στις τεχνικές προδιαγραφές της διακήρυξης και είναι οικονομοτεχνικά η πλέον συμφέρουσα σε ευρώ για το σύνολο των εργασιών της δημοπρατούμενης εργασίας.
Άρθρο 1
Αναθέτουσα Αρχή – Ορισμοί
1.1 Αναθέτουσα Αρχή: ΔΗΜΟΣ ΙΣΤΙΑΙΑΣ-ΑΙΔΗΨΟΥ
1.2 Υπηρεσία που συντονίζει  τον διαγωνισμό: Δ/ΝΣΗ ΚΑΘΑΡΙΟΤΗΤΑΣ – ΠΕΡΙΒΑΛΛΟΝΤΟΣ & ΑΝΑΚΥΚΛΩΣΗΣ
Οδός:  Πλατεία Ιστιαίας
Τ.Κ.:  342 00
Τηλ.: 2226-3- 50322
Φαξ: 2226-0-22261

Άρθρο 2
Αντικείμενο διαγωνισμού – Ενδεικτικός προϋπολογισμός – Χρόνος ισχύος της σύμβασης – Χρηματοδότηση
Η παρούσα διακήρυξη αφορά την ανάθεση της σύμβασης παροχής υπηρεσιών με τίτλο: «Υπηρεσίες αποκομιδής, μεταφοράς και διάθεσης μη επικίνδυνων οικιακών αποβλήτων και καθαρισμός κοινόχρηστων χώρων από την Δημοτική Ενότητα Ωρεών (πλην Τ.Κ.Καστανιώτισσας)  για το τετράμηνο αιχμής (Ιούνιος-Σεπτέμβριος) 2016».

2.1 Αντικείμενο της σύμβασης παροχής υπηρεσιών είναι: 
α) η αποκομιδή, μεταφορά και διάθεση των απορριμμάτων της Δημοτικής Ενότητας Ωρεών (πλην Τ.Κ.Καστανιώτισσας)   του Δήμου Ιστιαίας Αιδηψού και τη διάθεσή των στο ΧΥΤΑ που βρίσκεται στην περιοχή Ελίτσα της Δ.Κ. Ιστιαίας του Δήμου Ιστιαίας–Αιδηψού κατά το τετράμηνο αιχμής (Ιούνιος-Σεπτέμβριος)
και

β) η χειρωνακτική οδοσάρωση και η αντικατάσταση σακουλών από τους επιστύλιους απορριμματοδέκτες για τις οδούς και τις πλατείες, σύμφωνα με όσα αναλυτικά και ειδικότερα προβλέπονται στην αριθ. 4085/2016 Μελέτη της Δ/νσης Καθαριότητας, Ανακύκλωσης και Περιβάλλοντος.

2.2 Ο συνολικός ενδεικτικός προϋπολογισμός της δημόσιας σύμβασης παροχής υπηρεσιών ανέρχεται στο ποσό των 73.800,00 € συμπεριλαμβανομένου του Φ.Π.Α. 23% και αναλύεται στο ποσό των 60.000,00€ συν Φ.Π.Α. 23%: 13.800,00€.
2.3 Το διάστημα παροχής υπηρεσιών του αναδόχου ορίζεται  αρχίζει με την υπογραφή της σύμβασης, σύμφωνα με την αριθ. 4085/2016 Μελέτη της Δ/νσης Καθαριότητας, Ανακύκλωσης και Περιβάλλοντος.
2.4 Η χρηματοδότηση της δημοπρατούμενης εργασίας θα γίνει από δημοτικούς πόρους σε βάρος του ΚΑ 20.6277.004 με τίτλο: «Δαπάνες συλλογής και μεταφοράς στερεών αποβλήτων και ανακυκλώσιμων υλικών κοινοχρήστων χώρων και δημοτικών κτιρίων Δ.Ε Ωρεών» του προϋπολογισμού εξόδων οικονομικού έτους 2016.
Άρθρο 3

Συµβατικά στοιχεία

Τα τεύχη δημοπράτησης τα οποία αποτελούν συμβατικά στοιχεία της εργασίας κατά σειρά ισχύος είναι:

α) Η παρούσα διακήρυξη 

β) Η τεχνική περιγραφή
γ)  Η συγγραφή υποχρεώσεων 

δ) Ο προϋπολογισμός

Τα στοιχεία β), γ) και δ) περιλαμβάνονται στην αριθ. 4085/2016 Μελέτη του Τμήματος Καθαριότητας και Ανακύκλωσης της Διεύθυνσης Καθαριότητας, Περιβάλλοντος & Ανακύκλωσης του Δήμου ΙΣΤΙΑΙΑΣ-ΑΙΔΗΨΟΥ που αποτελεί αναπόσπαστο μέρος της παρούσας.

Άρθρο 4
Χρόνος και τόπος διεξαγωγής διαγωνισμού

Ο  διαγωνισμός θα διεξαχθεί στο Δημαρχείο Ιστιαίας στις  12 του μηνός Μαΐου 2016, ημέρα Πέμπτη και από ώρα 11:00 έως 11:30 π.μ. (ώρα λήξης επίδοσης των προσφορών) ενώπιον της αρμόδιας Επιτροπής  Διαγωνισμού του Δήμου ΙΣΤΙΑΙΑΣ-ΑΙΔΗΨΟΥ,  η οποία ορίστηκε με την αριθ. 82/2016 (ΑΔΑ:77ΠΑΩΕ7-5ΦΑ) απόφαση της  Οικονομικής Επιτροπής, όπως ισχύει. 

Οι προσφορές των ενδιαφερόμενων θα παραληφθούν από την αρμόδια Επιτροπή διεξαγωγής του διαγωνισμού, ο πρόεδρος της οποίας θα κηρύξει την έναρξη καθώς και τη λήξη της παραλαβής των προσφορών σύμφωνα με την ώρα που αναφέρεται παραπάνω. Η παραλαβή των προσφορών θα συνεχιστεί και μετά την ώρα λήξης, αν η παράδοση προσφορών που έχει ξεκινήσει έγκαιρα, συνεχίζεται χωρίς διακοπή, λόγω του πλήθους των συμμετεχόντων. Η λήξη της παραλαβής κηρύσσεται επίσης από τον πρόεδρο της Επιτροπής, με προειδοποίηση λίγων λεπτών της ώρας, μετά δε την κήρυξη της λήξης δεν γίνεται δεκτή άλλη προσφορά. 

Άρθρο 5
Γλώσσα σύνταξης προσφορών

Οι  προσφορές επί ποινή αποκλεισμού θα είναι συνταγμένες εξ ολοκλήρου στην Ελληνική γλώσσα καθώς και όλα τα έγγραφα που απαιτούνται. Θα είναι πλήρεις και σαφείς σε όλα τους τα σημεία. Οποιαδήποτε ασάφεια θα ερμηνεύεται εις βάρος του προσφέροντος. 

Ξενόγλωσσα έγγραφα, πιστοποιητικά κλπ, θα είναι μεταφρασμένα και επικυρωμένα επίσημα σύμφωνα με το νόμο, εκτός από τυχόν επισυναπτόμενα τεχνικά φυλλάδια (prospectus), που επιτρέπεται η υποβολή τους στην αγγλική γλώσσα.

Άρθρο 6
Δικαιούμενοι συμμετοχής – Εκπροσώπηση

Δικαίωμα συμμετοχής στον διαγωνισμό έχουν:

α. φυσικά ή νομικά πρόσωπα, ημεδαπά ή αλλοδαπά

β. ή συμπράξεις αυτών (ενώσεις / κοινοπραξίες φυσικών-νομικών προσώπων, ημεδαπών ή αλλοδαπών)

που ασκούν αντίστοιχη επαγγελματική δραστηριότητα με το αντικείμενο της δημοπρατούμενης εργασίας, διαθέτουν την απαιτούμενη οικονομική και χρηματοοικονομική επάρκεια σύμφωνα με το άρθρο 8 παρ. 8.Α.1.10 και 8.Α.1.11 της παρούσας διακήρυξης, καθώς και τα τεχνικά προσόντα σύμφωνα με την αριθ. 4085/2016 μελέτη της Δ/νσης Καθαριότητας, Περιβάλλοντος και Ανακύκλωσης και το άρθρο 8 παρ.8.Α.1.12 ως 8.Α.1.18 της παρούσας διακήρυξης. 

Οι ενώσεις / κοινοπραξίες υποβάλλουν κοινή προσφορά, η οποία υπογράφεται υποχρεωτικά από όλα τα μέλη της που αποτελούν την ένωση/κοινοπραξία είτε από κοινό εκπρόσωπό τους εξουσιοδοτημένο με συμβολαιογραφική πράξη.  Στην προσφορά απαραιτήτως πρέπει να προσδιορίζεται η έκταση και το είδος της συμμετοχής του κάθε μέλους της ένωσης / κοινοπραξίας. Οι ενώσεις δεν υποχρεούνται να λαμβάνουν ορισμένη νομική μορφή προκειμένου να υποβάλουν την προσφορά, αλλά υποχρεούνται να υποβάλουν Υπεύθυνη δήλωση περί σύστασης Κοινοπραξίας εφόσον καταστούν ανάδοχοι. Η επιλεγείσα ένωση υποχρεούται να συσταθεί ως Κοινοπραξία σε διάστημα δέκα (10) ημερών από την κοινοποίηση του αποτελέσματος του διαγωνισμού εάν κατακυρωθεί σε αυτό το σχήμα η σύμβαση. Με την υποβολή της προσφοράς, κάθε μέλος τους ευθύνεται εις ολόκληρο. Σε περίπτωση κατακύρωσης, η ευθύνη αυτή εξακολουθεί για το κάθε μέλος μέχρι πλήρους εκτέλεσης της σύμβασης. 

Οι διαγωνιζόμενοι παρίστανται στον διαγωνισμό μόνο αυτοπροσώπως ή δια του νομίμου εξουσιοδοτημένου εκπροσώπου τους,  ως εξής:  

· για μεν τα φυσικά πρόσωπα από το ίδιο το φυσικό πρόσωπο ή τον νόμιμα εξουσιοδοτημένο εκπρόσωπό του, 
· για τις Ομόρρυθμες και Ετερόρρυθμες Εταιρείες (Ο.Ε. και Ε.Ε.), από τον νόμιμο εκπρόσωπο της εταιρείας, όπως ορίζεται στο καταστατικό της και τις τυχόν τροποποιήσεις του. 

· για τις Εταιρείες Περιορισμένης Ευθύνης (Ε.Π.Ε.), από τον διαχειριστή της εταιρείας, όπως ορίζεται στο καταστατικό της και τις τυχόν τροποποιήσεις του. 

· για τις Ανώνυμες Εταιρείες (Α.Ε.), από τον νόμιμο εκπρόσωπο που εξουσιοδοτεί το Διοικητικό Συμβούλιο (πρακτικό Δ.Σ., στο οποίο θα πρέπει να αναφέρεται επί ποινή αποκλεισμού και η απόφαση για συμμετοχή της Α.Ε. στον συγκεκριμένο διαγωνισμό).

Εφόσον τα φυσικά πρόσωπα ή οι νόμιμοι εκπρόσωποι των νομικών προσώπων συμμετέχουν στο διαγωνισμό με αντιπροσώπους, απαιτείται η προσκόμιση παραστατικού νόμιμης εκπροσώπησης βεβαιούμενου του γνησίου της υπογραφής του εκπροσωπούμενου από αρμόδια δικαστική ή διοικητική αρχή, εκτός από την περίπτωση των ανωνύμων εταιρειών που οι εκπρόσωποι ορίζονται από το Διοικητικό τους Συμβούλιο.

Κανένας δεν μπορεί να εκπροσωπεί στον ίδιο διαγωνισμό περισσότερες από μία εταιρεία ή ένωση ούτε να συμμετέχει χωριστά για τον εαυτό του και να εκπροσωπεί άλλη εταιρεία ή  ένωση. Στην περίπτωση αυτή αποκλείονται όλες οι προσφορές, εκτός εάν ο ενδιαφερόμενος αποσύρει όλες τις προσφορές εκτός από μία, με την οποία θα συμμετάσχει στον διαγωνισμό. Επίσης, δεν μπορεί να συμμετέχει στον διαγωνισμό για λογαριασμό του, υπάλληλος εταιρείας που συμμετέχει σε αυτόν ή ειδικός σύμβουλος αμειβόμενος από αυτή με μισθό ή και με άλλο τρόπο αμοιβής. 

Άρθρο 7
Τρόπος σύνταξης και υποβολής προσφορών

Ο φάκελος της προσφοράς συνίσταται από δύο (2) ξεχωριστούς υποφακέλους, τον υποφάκελο των δικαιολογητικών συμμετοχής και τον υποφάκελο της οικονομικής προσφοράς. Ο κυρίως φάκελος της προσφοράς και οι υποφάκελοι αναγράφουν στο εξωτερικό τους μέρος τα εξής:

Α.Τη λέξη ΠΡΟΣΦΟΡΑ με κεφαλαία γράμματα.

β. Τον  τίτλο της προς ανάθεση υπηρεσίας.

γ. Τον αριθμό της διακήρυξης.

δ. Την ημερομηνία διενέργειας του διαγωνισμού.

ε. Την επωνυμία και τη διεύθυνση (οδός, αριθμός, Τ.Κ., πόλη, τηλέφωνο, fax και εφόσον υπάρχει e-mail) του διαγωνιζόμενου.
Τόσο ο κυρίως φάκελος όσο και οι υποφάκελοι (δικαιολογητικών συμμετοχής και οικονομικής προσφοράς) θα πρέπει να είναι σφραγισμένοι. 

 Ο ένας υποφάκελος θα περιέχει τα δικαιολογητικά συμμετοχής  και θα φέρει  την ένδειξη στο εξωτερικό του «ΥΠΟΦΑΚΕΛΟΣ ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ» και ο άλλος θα περιέχει την οικονομική προσφορά και θα φέρει την ένδειξη «ΥΠΟΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ». Ελλείψεις στην αναγραφή των ανωτέρω (εξωτερικών) στοιχείων συμπληρώνονται κατά την κατάθεση της προσφοράς και δεν αποτελούν λόγο αποκλεισμού των υποψηφίων.

Ο φάκελος που περιέχει την οικονομική προσφορά είναι απαραίτητα και επί ποινή αποκλεισμού σφραγισμένος, δηλαδή κλεισμένος με τρόπο, που δεν μπορεί να ανοιχθεί, χωρίς να καταστεί τούτο αντιληπτό.

Οι φάκελοι προσφορών υποβάλλονται με κατάθεσή τους στην οικεία Επιτροπή Διαγωνισμού την ημέρα και ώρα του διαγωνισμού.
Επισημαίνεται ότι επί ποινή αποκλεισμού οι διαγωνιζόμενοι οφείλουν να παρίστανται στον διαγωνισμό αυτοπροσώπως ή δια του νομίμου εξουσιοδοτημένου εκπροσώπου τους, όπως ορίζεται ανωτέρω στο άρθρο 6 της παρούσας.
Προσφορές εκπρόθεσμες καταγράφονται από την Επιτροπή με την ακριβή ώρα που περιήλθε η προσφορά στην Επιτροπή Διαγωνισμού και απορρίπτονται ως απαράδεκτες κατά τη σύνταξη του πρακτικού. Προσφορές που κατατέθηκαν εκπρόθεσμα δεν γίνονται δεκτές και επιστρέφονται χωρίς να αποσφραγισθούν.

Οι προσφορές υπογράφονται από τους ίδιους τους διαγωνιζόμενους ή τους νόμιμους εκπροσώπους τους. Η προσφορά της ένωσης φυσικών/νομικών προσώπων υπογράφεται υποχρεωτικά είτε από όλα τα μέλη της ένωσης είτε από κοινό τους εκπρόσωπο διορισμένο με συμβολαιογραφικό πληρεξούσιο.
Οι προσφορές συντάσσονται εξ’ ολοκλήρου στην Ελληνική γλώσσα καθώς και όλα τα έγγραφα που απαιτούνται. 

Ξενόγλωσσα έγγραφα θα είναι μεταφρασμένα και επικυρωμένα επίσημα, με εξαίρεση τα τυχόν συνημμένα  έντυπα (prospectus) που μπορεί να είναι είτε στην Ελληνική είτε στην Αγγλική γλώσσα.

Στον υποφάκελο με τα δικαιολογητικά συμμετοχής θα υπάρχει ευρετήριο (πίνακας περιεχομένων) και τα δικαιολογητικά θα φέρουν συνεχή αρίθμηση τουλάχιστον κατά φύλλο, θα είναι  κατάλληλα δεμένα σε τόμο ή ντοσιέ, με τη σειρά που αυτά ζητούνται, προς διευκόλυνση της διαδικασίας ελέγχου τους από την αρμόδια Επιτροπή.
Άρθρο 8
Κάθε δικαιούμενος συμμετοχής  στον διαγωνισμό οφείλει να προσκομίσει τα δικαιολογητικά του άρθρου αυτού:

Α) ΥΠΟΦΑΚΕΛΟ ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ: στον οποίο θα περιέχονται επί ποινή αποκλεισμού τα παρακάτω στοιχεία, για διευκόλυνση δε της Επιτροπής με την σειρά που αναφέρονται.
Α.1.1.   
             Αποδεικτικά νομιμοποίησης και εκπροσώπησης, ήτοι:

· για φυσικό πρόσωπο, φωτοαντίγραφο αστυνομικής ταυτότητας του ίδιου ή εξουσιοδότηση και φωτοαντίγραφο αστυνομικής ταυτότητας του νόμιμα εξουσιοδοτημένου εκπροσώπου του.

· για νομικό πρόσωπο, φωτοαντίγραφο αστυνομικής ταυτότητας νόμιμου εκπροσώπου ή εξουσιοδοτημένου αντιπροσώπου, καθώς και ΦΕΚ ή ΓΕΜΗ ίδρυσης, ΦΕΚ ή πιστοποιητικό του ΓΕΜΗ με την ισχύουσα εκπροσώπηση και Γενικό πιστοποιητικό του ΓΕΜΗ έκδοσης τελευταίου τριμήνου (για διαγωνιζόμενους με μορφή ΑΕ και ΕΠΕ) και εφόσον πρόκειται για ΑΕ πρακτικό ΔΣ της εταιρείας στο οποίο θα πρέπει να αναφέρεται η απόφαση για συμμετοχή της ΑΕ στον συγκεκριμένο διαγωνισμό και η εξουσιοδότηση στον νόμιμο εκπρόσωπο, Καταστατικό ίδρυσης του διαγωνιζομένου και η τελευταία έγγραφη τροποποίησή του (για ΟΕ και ΕΕ) από τα οποία να προκύπτουν οι νόμιμοι εκπρόσωποι.

· Εάν από τα ανωτέρω έγγραφα (ΦΕΚ κλπ) δεν προκύπτουν ευθέως τα πρόσωπα που έχουν δικαίωμα να δεσμεύουν με την υπογραφή τους την εταιρεία, θα πρέπει να προσκομιστούν τα σχετικά αποδεικτικά και νομιμοποιητικά στοιχεία και έγγραφα, αναλόγως με τη νομική μορφή των εταιρειών ή κάθε άλλου νομικού προσώπου.
Α.1.2

Εγγυητική επιστολή συμμετοχής στον διαγωνισμό που αντιστοιχεί σε ποσοστό 2% επί της συνολικής προϋπολογισθείσας δαπάνης της μελέτης, μη συμπεριλαμβανομένου του ΦΠΑ, δηλαδή ποσού 1.160,00 € (χίλια εκατόν εξήντα ευρώ), σύμφωνα με το άρθρο 15 της παρούσας διακήρυξης. 
Α.1.3

Πιστοποιητικό του οικείου επιμελητηρίου με το οποίο θα πιστοποιείται η εγγραφή τους σ’ αυτό και το ειδικό επάγγελμά τους και το οποίο να έχει εκδοθεί το έτος 2016 και να είναι σε ισχύ την ημέρα του διαγωνισμού.

Α.1.4

Απόσπασμα ποινικού μητρώου, έκδοσης τουλάχιστον του τελευταίου τριμήνου, από το οποίο προκύπτει ότι δεν έχουν καταδικασθεί για αδίκημα σχετικό µε την άσκηση της επαγγελματικής τους δραστηριότητας.
Υπόχρεοι στην προσκόμιση ποινικού μητρώου είναι:

- φυσικά πρόσωπα

- ομόρρυθμοι εταίροι και διαχειριστές Ο.Ε. και Ε.Ε.

- διαχειριστές Ε.Π.Ε.

- πρόεδρος και διευθύνων σύμβουλος για Α.Ε.

- σε κάθε άλλη περίπτωση νομικού προσώπου οι νόμιμοι εκπρόσωποί του.

Εάν από το υποβληθέν ποινικό μητρώο δεν προκύπτει το είδος του αδικήματος για το οποίο καταδικάσθηκε  ο ενδιαφερόμενος, υποβάλλεται από αυτόν υπεύθυνη δήλωση του άρθρου 8 του ν. 1599/1986 στην οποία αναφέρονται με σαφήνεια τα αδικήματα αυτά. Η Επιτροπή Διαγωνισμού μπορεί σε κάθε περίπτωση να ζητήσει από τον ενδιαφερόμενο να προσκομίσει αντίγραφα των καταδικαστικών αποφάσεων.
Α.1.5

Υπεύθυνη δήλωση, στην οποία θα δηλώνουν όλους τους οργανισμούς κοινωνικής ασφάλισης στους οποίους οφείλουν να καταβάλουν εισφορές, ως εξής:

· Τα φυσικά πρόσωπα για τους ίδιους και το προσωπικό που τυχόν απασχολούν.

· Οι ομόρρυθμες  (Ο.Ε.)  όλων  των  μελών και του προσωπικού.

· Οι ετερόρρυθμες εταιρείες  (Ε.Ε.)  μόνο  των ομόρρυθμων  μελών και του προσωπικού.

· Οι εταιρείες περιορισμένης ευθύνης (Ε. Π. Ε.) των διαχειριστών και του προσωπικού.

· Οι  ανώνυμες εταιρείες (Α.Ε.) μόνο για το προσωπικό που απασχολούν.

Α.1.6

Πιστοποιητικά που εκδίδονται από τις αρμόδιες κατά περίπτωση Αρχές, από τα οποία να προκύπτει ότι κατά την ημερομηνία διενέργειας του διαγωνισμού είναι ενήμεροι ως προς τις υποχρεώσεις τους που αφορούν τις κατά την παραπάνω δήλωσή τους εισφορές κοινωνικής ασφάλισης, ως εξής: 
· Τα φυσικά πρόσωπα για τους ίδιους και το προσωπικό που τυχόν απασχολούν.

· Οι ομόρρυθμες  (Ο.Ε.)  όλων  των  μελών και του προσωπικού.

· Οι ετερόρρυθμες εταιρείες  (Ε.Ε.)  μόνο  των ομόρρυθμων μελών και του προσωπικού.

· Οι εταιρείες περιορισμένης ευθύνης (Ε. Π. Ε.) των διαχειριστών και του προσωπικού.

· Οι  ανώνυμες εταιρείες (Α.Ε.) θα προσκομίσουν πιστοποιητικό ασφαλιστικής ενημερότητας μόνο για το προσωπικό που απασχολούν. 

Το παραπάνω πιστοποιητικό θα συνοδεύεται από υποβαλλόμενη κατάσταση προσωπικού κατά ειδικότητα του αρμόδιου φορέα (επιθεώρηση εργασίας ή Ι.Κ.Α.). Εφόσον η κατάσταση προσωπικού υποβάλλεται ηλεκτρονικά, σύμφωνα με την ΥΑ 5072/6/2013 (ΦΕΚ 449 Β), όπως ισχύει μετά την τροποποίηση και συμπλήρωσή της με την ΥΑ 28153/126 (ΦΕΚ 2163 Β), θα προσκομίζεται αντίγραφο στο οποίο θα αποτυπώνεται ο αριθμός πρωτοκόλλου, η ημερομηνία ηλεκτρονικής υποβολής και θα υπάρχει η σφραγίδα της εταιρείας. 

Α.1.7

Αποδεικτικό φορολογικής ενημερότητας από αρμόδια αρχή από το οποίο να προκύπτει ότι είναι ενήμεροι ως προς τις φορολογικές υποχρεώσεις τους κατά την ημέρα διενέργειας του διαγωνισμού.

Α.1.8

Πιστοποιητικό δικαστικής ή διοικητικής αρχής, έκδοσης τελευταίου εξαμήνου, από το οποίο να προκύπτει ότι ο υποψήφιος ανάδοχος :

α) δεν τελεί υπό πτώχευση, εκκαθάριση, παύση εργασιών ή πτωχευτικό συμβιβασμό και δεν έχει κινηθεί σε βάρος του διαδικασία κήρυξης σε πτωχευτικό συμβιβασμό.                                          

β) δεν έχει κινηθεί σε βάρος του διαδικασία κήρυξης σε αναγκαστική διαχείριση και δεν τελεί υπό αναγκαστική διαχείριση.  

γ) δεν έχει κινηθεί σε βάρος του διαδικασία κήρυξης σε πτώχευση.
δ) δεν έχει υπαχθεί σε καθεστώς της ειδικής εκκαθάρισης σε λειτουργία (άρθρ. 106ια Πτωχευτικού Κώδικα) ούτε έχει τεθεί σε ειδική εκκαθάριση.
Α.1.9

Υπεύθυνη δήλωση, στην οποία να αναγράφεται ότι: 

1. έχουν λάβει γνώση των όρων της διακήρυξης και της Μελέτης και ότι τους αποδέχονται ανεπιφύλακτα
2. δεσμεύονται να εκτελέσουν την εργασία σύμφωνα με τα οριζόμενα στην αριθ. 16/2016 Μελέτη της Δ/νσης Καθαριότητας, Περιβάλλοντος και Ανακύκλωσης
3. δεν έχει αποκλεισθεί η συμμετοχή τους από διαγωνισμούς του Δημοσίου και των ΟΤΑ 

4. δεν υφίστανται νομικοί περιορισμοί λειτουργίας της επιχείρησης

5. υπήρξε συνεπής στην εκπλήρωση τόσο των συμβατικών της υποχρεώσεων όσο και των υποχρεώσεών της προς τις υπηρεσίες του Δημοσίου και των ΟΤΑ

6. δεν έχει υποπέσει σε σοβαρό παράπτωμα κατά την άσκηση της επαγγελματικής του δραστηριότητας και ότι δεν έχει υποπέσει στο παράπτωμα ψευδούς ή και ανακριβούς δήλωσης κατά την παροχή πληροφοριών που ζητούνται από τις υπηρεσίες

7. η προσφορά ισχύει και δεσμεύει τον συμμετέχοντα  για  έξι (6) μήνες 
8. τον αριθμό τηλεομοιοτυπίας (φαξ) στον οποίο θα λαμβάνουν τις κοινοποιήσεις από την Επιτροπή Διαγωνισμού ή τον Δήμο και σε περίπτωση μη λειτουργίας ή μη ύπαρξης φαξ, θα δηλώνει την οικεία διεύθυνση ηλεκτρονικού ταχυδρομείου (e-mail).
Α.1.10

Αντίγραφα ισολογισμών (εφόσον έχουν κατά νόμο υποχρέωση δημοσίευσης ισολογισμών) ή φορολογικών δηλώσεων του διαγωνιζόμενου από τα οποία να αποδεικνύεται ότι:

α) κατά τις τρεις (3) τελευταίες, πριν από το έτος του διαγωνισμού, οικονομικές χρήσεις, εφόσον αυτό είναι δυνατό από τον χρόνο λειτουργίας της επιχείρησης, ο κύκλος εργασιών τους υπερβαίνει το 200% του συνολικού προϋπολογισμού της μελέτης. Εάν ο χρόνος λειτουργίας της επιχείρησης είναι δύο (2) χρόνια, ο κύκλος εργασιών της επιχείρησης πρέπει να υπερβαίνει το 150% του συνολικού προϋπολογισμού της μελέτης, ενώ εάν ο χρόνος λειτουργίας της επιχείρησης είναι ένα (1) έτος, ο κύκλος εργασιών τους πρέπει να υπερβαίνει το 100% του συνολικού προϋπολογισμού της μελέτης.

β) καλύπτει τον δείκτη βιωσιμότητας: κυκλοφορούν ενεργητικό / βραχυπρόθεσμες υποχρεώσεις > 1. Σε περίπτωση ένωσης/κοινοπραξίας, θα πρέπει όλα τα μέλη να καλύπτουν τον δείκτη βιωσιμότητας.

Ειδικότερα για τους συμμετέχοντες που δεν έχουν κατά νόμο υποχρέωση δημοσίευσης ισολογισμών, προσκομίζεται επιπλέον υπεύθυνη δήλωση του νομίμου εκπροσώπου και του λογιστή με την οποία θα δηλώνονται τα μεγέθη του κυκλοφορούν ενεργητικού και των βραχυπρόθεσμων υποχρεώσεων της εταιρείας.
Α.1.11

Βεβαίωση από αναγνωρισμένο χρηματοπιστωτικό ίδρυμα από την οποία να προκύπτει ότι ο διαγωνιζόμενος έχει αποδεδειγμένη εγκεκριμένη πιστοληπτική ικανότητα ίση με το 80% του συνολικού προϋπολογισμού της δημοπρατούμενης εργασίας. 
Α.1.12
Κατάλογος των παρόμοιων εργασιών που έχουν εκτελεσθεί κατά την προηγούμενη τριετία με αναφορά του τίτλου της παροχής υπηρεσίας, του φορέα/ιδιοκτήτη, του προϋπολογισμού, συνοπτική περιγραφή του αντικειμένου και της χρονικής διάρκειας υλοποίησης. Επισημαίνεται ότι ο διαγωνιζόμενος θα πρέπει να έχει εκτελέσει επιτυχώς μία (1) ή περισσότερες εργασίες παρόμοιου αντικειμένου κατά την προηγούμενη τριετία, το σύνολο των οποίων να είναι ίσο με το 100% του προϋπολογισμού της αριθ. 4085/2016 μελέτης.
Α.1.13
Βεβαιώσεις για τις παροχές υπηρεσιών του παραπάνω καταλόγου. Αν ο αποδέκτης είναι δημόσιος φορέας να προσκομιστεί βεβαίωση καλής εκτέλεσης ή σύμβαση που έχει εκδοθεί από την κατά περίπτωση αναθέτουσα αρχή, εάν δε ο αποδέκτης είναι ιδιωτικός φορέας, βεβαίωση του εργοδότη ή  σχετική σύμβαση ή  επίσημα παραστατικά. 

Α.1.14
Τις ακόλουθες πιστοποιήσεις ποιότητας (σε αντίγραφο):

α)EN ISO 9001:2008 για εργασίες συλλογής και μεταφοράς μη επικίνδυνων στερεών αποβλήτων β)πιστοποιητικό συστήματος περιβαλλοντικής διαχείρισης ISO 14001:2004 για εργασίες συλλογής και μεταφοράς μη επικίνδυνων στερεών αποβλήτων γ) πιστοποιητικό συστήματος διαχείρισης ασφάλειας και υγείας προσωπικού OHSAS 18001:2007  δ) πιστοποίηση  σύμφωνα με το πρότυπο SA 8000:2008 κοινωνικής υπευθυνότητας και 

ε)ISO 9001:2008 για την υποστήριξη των εξοπλισμών του

Α.1.15
Άδεια Συλλογής και Μεταφοράς Στερεών Μη Επικίνδυνων Αποβλήτων του άρθρου 8 της ΚΥΑ 50910/2727/03 σε ισχύ.

Α.1.16
Αντίγραφα των εγγράφων που απαιτούνται στα άρθρα Γ.1. και Γ1.2. της αριθ.4085/2016 μελέτης για τον εξοπλισμό του αναδόχου. 

Α.1.17
Τεχνική έκθεση στην οποία οι διαγωνιζόμενοι:
α) θα υποδείξουν τα τεχνικά και μηχανικά μέσα και ανθρώπινο δυναμικό και θα αναφέρουν αναλυτικά την ποσότητα με την οποία θα πραγματοποιούν τη δημοπρατούμενη εργασία ,με σχεδιασμό δρομολογίων, κατανομή προσωπικού, αριθμός εργαζομένων ανά ειδικότητα συμπεριλαμβανομένων και των αντικαταστατών τους για κάλυψη αδειών, ρεπώ κλπ.
β) θα αναφέρουν αναλυτικά τα τεχνικά χαρακτηριστικά του προσφερόμενου εξοπλισμού

γ) θα δηλώνουν την τεχνική υποδομή και οργάνωση που διαθέτουν για την υποστήριξη, όπως π.χ. παρακαταθήκη ανταλλακτικών, τεχνικό προσωπικό, εφεδρικό εξοπλισμό, οργάνωση επισκευών, συντήρησης, service κλπ.
Α.1.18
Υπεύθυνη δήλωση του διαγωνιζόμενου στην οποία θα δηλώνει ότι σε περίπτωση που αναδειχθεί ανάδοχος  

Α)θα έχει στην κατοχή του  το σύνολο του απαιτούμενου, σύμφωνα με τις τεχνικές προδιαγραφές της αριθ.4085/2016 μελέτης της Δ/νσης Καθαριότητας - Περιβάλλοντος και Ανακύκλωσης και ο εξοπλισμός που αναφέρεται στα εδάφια Γ.1. και Γ.1.2 της μελέτης δεν θα είναι δεσμευμένος σε άλλο φορέα.

Β)Το προσωπικό θα φορά τα απαραίτητα για την ασφάλεια του, μέσα ατομικής προστασίας(μπότες, νιτσεράδες, γάντια ανακλαστικά, γιλέκα κλπ)  και θα είναι ειδικευμένο και άριστο στην εκτέλεση του έργου καθαρισμού, άψογο δε, σε συμπεριφορά έναντι τρίτων και η μετακίνησή του βαρύνει τον ανάδοχο. 
Γ) θα εφαρμόζει τις διατάξεις της εργατικής και ασφαλιστικής νομοθεσίας και της νομοθεσίας περί υγείας και ασφάλειας των εργαζομένων και πρόληψης του επαγγελματικού κινδύνου.

Α.2 ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ ΓΙΑ ΑΛΛΟΔΑΠΑ ΦΥΣΙΚΑ ΚΑΙ ΝΟΜΙΚΑ ΠΡΟΣΩΠΑ 

Προκειμένου περί αλλοδαπού φυσικού ή νομικού προσώπου υποβάλλονται ηλεκτρονικά τα ως άνω για τους έλληνες πολίτες και τα ημεδαπά νομικά πρόσωπα δικαιολογητικά, που όμως εκδίδονται από τη χώρα εγκατάστασής τους.
Α.3 ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ ΓΙΑ ΕΝΩΣΕΙΣ / ΚΟΙΝΟΠΡΑΞΙΕΣ (ΚΟΙΝΗ ΠΡΟΣΦΟΡΑ)  
Για κάθε μέλος της ένωσης/κοινοπραξίας (ημεδαπό/αλλοδαπό φυσικό πρόσωπο, ημεδαπό/αλλοδαπό νομικό πρόσωπο) πρέπει να κατατεθούν όλα τα παραπάνω κατά περίπτωση δικαιολογητικά. 
Επιπρόσθετα πρέπει να κατατεθούν:

1. Συμφωνητικό μεταξύ των μελών της ένωσης/κοινοπραξίας.

2. Υπεύθυνη δήλωση στην οποία αναγράφεται ότι με την υποβολή της προσφοράς κάθε μέλος ευθύνεται αλληλέγγυα και εις ολόκληρο. Σε περίπτωση κατακύρωσης η ευθύνη αυτή εξακολουθεί μέχρι πλήρους εκτέλεσης της σύμβασης. 

3. Υπεύθυνη δήλωση ότι σε περίπτωση που της ανατεθεί η εκτέλεση της εργασίας θα περιβληθεί τη νομική μορφή της κοινοπραξίας. Η αναθέτουσα αρχή δεν έχει την πρόθεση να επιβάλει άλλη ιδιαίτερη νομική μορφή στα μέλη που θα συστήσουν την ανάδοχο κοινοπραξία.

Τα δικαιολογητικά των άρθρων Α.1.3, Α.1.4,  Α.1.6,  Α.1.7, Α.1.8  του παρόντος εκδίδονται με βάση την ισχύουσα νομοθεσία της χώρας εγκατάστασης της επιχείρησης. Σε περίπτωση που κάποια δικαστική ή διοικητική αρχή που είναι αρμόδια σύμφωνα με την εσωτερική νομοθεσία της χώρας που έχει την έδρα της η επιχείρηση για την έκδοση των ανωτέρω πιστοποιητικών, δηλώνει αδυναμία έκδοσης, τότε ο συμμετέχων καταθέτει συμπληρωματικά ένορκη βεβαίωση ενώπιον δικαστικής ή διοικητικής αρχής ή συμβολαιογράφου ή οποιασδήποτε άλλης αρμόδιας αρχής της χώρας στην οποία θα δηλώνεται: 1) η αδυναμία έκδοσης από τις ανωτέρω αρχές των ανωτέρω πιστοποιητικών και 2) θα βεβαιώνεται το περιεχόμενο, κατά περίπτωση, του πιστοποιητικού για το οποίο υπάρχει αδυναμία να εκδοθεί. Σε χώρα που δεν προβλέπεται ένορκη δήλωση δύναται να αντικατασταθεί με υπεύθυνη δήλωση.

Τα προαναφερόμενα δικαιολογητικά υποβάλλονται ως εξής:

α) οι Υπεύθυνες δηλώσεις σε πρωτότυπο και να είναι θεωρημένες για το γνήσιο της υπογραφής. 

β) Ειδικά το αποδεικτικό φορολογικής ενημερότητας κατατίθεται σε πρωτότυπο ή σε νόμιμα αντίγραφα, σύμφωνα με την αριθ. ΠΟΛ 1274/13 (ΦΕΚ Β’ 3398/31.12.2013) απόφαση του Γενικού Γραμματέα Δημοσίων Εσόδων του Υπουργείου Οικονομικών, όπως τροποποιήθηκε με την ΠΟΛ 1065/26.02.2014 (ΦΕΚ Β΄ 642/14.03.2014) απόφαση και ισχύει, καθώς και τις αριθ. 2837/0030/11.11.2003 (ΦΕΚ Β’ 1685) και 1022576/28.2.2005 (ΦΕΚ Β’ 317) αποφάσεις του υπουργού Οικονομικών.

γ) τα λοιπά δικαιολογητικά μπορούν να υποβάλλονται:
· ως πρωτότυπα 
· ή ως επικυρωμένα αντίγραφα 
· ή όπως ορίζουν οι διατάξεις του άρθρου 1 του ν. 4250/2014 - ΦΕΚ Α΄ 74 (με το οποίο καταργήθηκαν οι παρ. 3 και 4 του άρθρου 11 του ν. 2690/1999 και αντικαταστάθηκε η παρ. 2 αυτού), δηλαδή:
·  ως ευκρινή φωτοαντίγραφα των πρωτοτύπων εγγράφων που εκδόθηκαν από τις δημόσιες υπηρεσίες και τους φορείς που υπάγονται στη συγκεκριμένη ρύθμιση ή των ακριβών αντιγράφων τους 

· αν πρόκειται για ιδιωτικά έγγραφα, ως ευκρινή φωτοαντίγραφα από αντίγραφα των ιδιωτικών εγγράφων τα οποία έχουν επικυρωθεί από δικηγόρο, καθώς και ως ευκρινή φωτοαντίγραφα από τα πρωτότυπα όσων ιδιωτικών εγγράφων φέρουν θεώρηση από υπηρεσίες και φορείς που υπάγονται στη συγκεκριμένη ρύθμιση

· αν πρόκειται για έγγραφα αλλοδαπών αρχών, ως ευκρινή φωτοαντίγραφα από αντίγραφα των εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο.

Επισημαίνεται ότι:

α) τα μη ευκρινή και δυσανάγνωστα φωτοαντίγραφα δεν θα γίνονται αποδεκτά (π.χ. μη ευανάγνωστη σφραγίδα, υπογραφή, εκδούσα αρχή, ονοματεπώνυμο υπογράφοντα, ημερομηνία εγγράφου κλπ) και 

β) η υποβολή πλαστών ή παραποιημένων φωτοαντιγράφων επισύρει διοικητικές και ποινικές κυρώσεις.

Αντίγραφα επικυρωμένα από δικηγόρους κατά τις διατάξεις του άρθρου 52 του Κώδικα των Δικηγόρων πρέπει να φέρουν το ειδικό ένσημο που προβλέπει η ισχύουσα νομοθεσία. 

Τα δικαιολογητικά του διαγωνισμού που είναι γραμμένα σε ξένη γλώσσα πρέπει να συνοδεύονται από επίσημη μετάφραση στην ελληνική, εκτός από τυχόν εγχειρίδια/prospectus/τεχνικά φυλλάδια που μπορεί να είναι στην ελληνική ή στην αγγλική γλώσσα.   

Για να θεωρηθούν έγκυρα τα δικαιολογητικά, πρέπει να βρίσκονται σε ισχύ κατά την ημερομηνία παραλαβής των προσφορών. Αν στις ειδικές διατάξεις που διέπουν την έκδοσή τους δεν προβλέπεται χρόνος (μεγαλύτερος ή μικρότερος του εξαμήνου) ισχύος των δικαιολογητικών, θεωρούνται έγκυρα εφόσον φέρουν ημερομηνία έκδοσης εντός των έξι (6) μηνών που προηγούνται της ημερομηνίας παραλαβής των προσφορών.

Όλα τα προαναφερόμενα έγγραφα δικαιολογητικά πρέπει να περιέχονται στον υποφάκελο των δικαιολογητικών συμμετοχής και να έχουν προσκομισθεί όπως ορίζεται στην κείμενη νομοθεσία και στην παρούσα διακήρυξη κατά την υποβολή του φακέλου. Τα δικαιολογητικά παραμένουν στον φάκελο και δεν νοείται επίδειξη και απόσυρσή τους από τους διαγωνιζόμενους.
Β. ΥΠΟΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ

Περιεχόμενα (υπο)φακέλου «Οικονομική Προσφορά»
Στον (υπο)φάκελο με την ένδειξη «Οικονομική Προσφορά» περιλαμβάνεται η οικονομική προσφορά του προσφέροντα.

Στον σφραγισμένο υποφάκελο της Οικονομικής Προσφοράς θα περιέχεται η οικονομική προσφορά του διαγωνιζόμενου, συνταγμένη υποχρεωτικά στην ελληνική γλώσσα, η οποία θα πρέπει να φέρει σφραγίδα του διαγωνιζόμενου φυσικού ή νομικού προσώπου και υπογραφή του νόμιμου εκπροσώπου του. Στο εξωτερικό μέρος του φακέλου θα αναγράφονται τα στοιχεία του άρθρου 7 της παρούσας διακήρυξης.
Η οικονομική προσφορά των διαγωνιζόμενων θα πρέπει να καλύπτει το σύνολο των εργασιών και των ανταλλακτικών της αριθ. 4085/2016 Μελέτης που αποτελεί αναπόσπαστο μέρος της παρούσας. 
Ο διαγωνιζόμενος θα πρέπει να αναφέρει στην οικονομική του προσφορά το προσφερόμενο ενιαίο ακέραιο ποσοστό έκπτωσης επί τοις εκατό (%) επί του ενδεικτικού προϋπολογισμού της αριθ. 4085/2016 Μελέτης του Τμήματος Καθαριότητας και Ανακύκλωσης  της Διεύθυνσης Καθαριότητας, Περιβάλλοντος & Ανακύκλωσης, καθώς και το ποσό σε ευρώ που προκύπτει μετά την αφαίρεση του ποσοστού έκπτωσης. 
Προσφορές για μέρος της  ζητούμενης εργασίας που προκηρύχθηκε θα απορρίπτονται ως απαράδεκτες.

Γενικά δεν γίνονται δεκτές εναλλακτικές προσφορές (με ποινή αποκλεισμού του συνόλου της προσφοράς).

Περιπτώσεις προσφορών που παρουσιάζουν επιφυλάξεις ή τροποποιήσεις σε οποιοδήποτε όρο της παρούσας διακήρυξης απορρίπτονται.

Προσφορά που θέτει όρο αναπροσαρμογής χωρίς αυτό να προβλέπεται, απορρίπτεται ως απαράδεκτη. 

Προσφορά που δεν προκύπτει με σαφήνεια η προσφερόμενη τιμή απορρίπτεται ως  απαράδεκτη.
Προσφορά που θα της επιβληθεί ποινή αποκλεισμού σε οποιαδήποτε φάση του διαγωνισμού αποκλείεται από τη συνέχειά του.
Άρθρο 9
Ισχύς των προσφορών
1. Το χρονικό διάστημα ισχύος της προσφοράς να είναι τουλάχιστον για τέσσερις (4) μήνες από την  ημέρα παραλαβής  των προσφορών.

2. Προσφορά που ορίζει χρόνο ισχύος μικρότερο του προβλεπόμενου από την διακήρυξη απορρίπτεται ως απαράδεκτη.

3. Η ισχύς της προσφοράς μπορεί να παρατείνεται, εφόσον ζητηθεί από την υπηρεσία, πριν από την λήξη της. 

Άρθρο 10
Διαδικασία διενέργειας διαγωνισμού

Ο διαγωνισμός θα διενεργηθεί ενώπιον της  Επιτροπής Διαγωνισμού (Ε.Δ.), η  οποία συνεδριάζει δημόσια, μισή ώρα πριν την ώρα λήξης της προθεσμίας του άρθρου 4 της παρούσας μέχρι και την οριζόμενη από τη διακήρυξη ώρα λήξης παραλαβής των προσφορών. 

Κηρύσσεται η έναρξη της παραλαβής των προσφορών, παραλαμβάνονται οι φάκελοι προσφοράς που κατατίθενται ενώπιον της Επιτροπής και κηρύσσεται η λήξη της παραλαβής, δηλαδή, μετά την παρέλευση της ώρας λήξης της προθεσμίας, ο Πρόεδρος ανακοινώνει τη λήξη του χρόνου παράδοσης των προσφορών και αναγράφεται τούτο στα πρακτικά. 

Απαγορεύεται η για οποιονδήποτε λόγο αποδοχή προσφοράς μετά την παρέλευση του χρόνου αυτού, με ποινή ακυρότητας του διαγωνισμού, εκτός εάν η εμπρόθεσμη επίδοση προσφορών συνεχίζεται χωρίς διακοπή και μετά την παρέλευση του χρόνου που ορίζεται στη διακήρυξη.
Η Επιτροπή Διαγωνισμού αφού έχει παραλάβει όλες τις προσφορές των διαγωνιζόμενων, καταγράφει την επωνυμία τους στο πρακτικό κατά τη σειρά παράδοσής τους, στη συνέχεια βεβαιώνεται η αυτοπρόσωπος ή εκ του νόμιμα εξουσιοδοτούμενου εκπροσώπου επίδοση  της προσφοράς με την επίδειξη πιστοποιητικού ταυτότητας στην Επιτροπή, αναγράφεται ο αύξων αριθμός της προσφοράς στον φάκελο και στο πρακτικό, και η τυχόν απόρριψή της, εάν κατά την επίδοσή της δεν συνοδεύεται από το πιστοποιητικό ταυτότητας.
Η Επιτροπή Διαγωνισμού σε δημόσια συνεδρίαση εξετάζει τις προσφορές σε δύο στάδια, το πρώτο εκ των οποίων περιλαμβάνει την αποσφράγιση και έλεγχο των δικαιολογητικών συμμετοχής των διαγωνιζομένων, και το δεύτερο την αποσφράγιση και έλεγχο των οικονομικών προσφορών και την υποβολή του πρακτικού της δημοπρασίας στο αρμόδιο όργανο του Δήμου ευθύς μετά την παρέλευση της προθεσμίας για υποβολή ενστάσεων  στην Επιτροπή Διαγωνισμού για τη διαδικασία και το αποτέλεσμα της δημοπρασίας. 

Στη συνέχεια καταγράφονται από την Επιτροπή, παρουσία  των διαγωνιζομένων, τα δικαιολογητικά συμμετοχής, κατά σειρά επίδοσης των προσφορών. Τα έγγραφα που βρίσκονται σε κάθε φάκελο αναγράφονται στο πρακτικό περιληπτικά μεν αλλά με τρόπο που να φαίνεται εάν είναι σύμφωνα ή όχι με τους όρους της διακήρυξης. 

Ο υποφάκελος που περιέχει την «ΟΙΚΟΝΟΜΙΚΗ ΠΡΟΣΦΟΡΑ» παραμένει σφραγισμένος και αναγράφεται σε αυτόν ο ίδιος αύξων αριθμός με αυτόν που αναγράφηκε στον υποφάκελο «ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ». 

Μετά την καταγραφή των δικαιολογητικών όλων των συμμετεχόντων, όσοι παρίστανται στην αίθουσα του διαγωνισμού εξέρχονται και η συνεδρία καθίσταται μυστική. Η Επιτροπή συνεδριάζει μυστικά, ελέγχει τα δικαιολογητικά έγγραφα των διαγωνιζομένων και αποφασίζει ποιοι εξ αυτών πληρούν τα κριτήρια επιλογής και ποιοι πρέπει να αποκλειστούν. Στο πρακτικό που συντάσσει η Επιτροπή Διαγωνισμού καταχωρούνται οι πληρούντες τα κριτήρια επιλογής με την σειρά κατάθεσης της προσφοράς τους και καταγράφονται οι λόγοι αποκλεισμού εκάστου των αποκλειομένων. Στη συνέχεια προβαίνει στη βαθμολόγηση των προσφορών που κρίθηκαν αποδεκτές, σύμφωνα με τον πίνακα του άρθρου 11 της παρούσας διακήρυξης και στο Πρακτικό καταχωρείται η βαθμολόγηση κάθε διαγωνιζόμενου σε κάθε υποκριτήριο.
Κατά το δεύτερο στάδιο η δημοπρασία συνεχίζεται σε δημόσια συνεδρίαση και αποσφραγίζονται οι οικονομικές προσφορές αυτών που έγιναν δεκτοί από το στάδιο ελέγχου των δικαιολογητικών συμμετοχής και εξακολουθούν να συμμετέχουν στον διαγωνισμό. Η  αποσφράγιση των οικονομικών προσφορών γίνεται κατά την σειρά εγγραφής τους στο πρακτικό, μονογράφονται δε από τον Πρόεδρο και τα μέλη της Επιτροπής Διαγωνισμού και οι προσφερόμενες τιμές ανακοινώνονται μεγαλόφωνα. Το πρακτικό του διαγωνισμού (έλεγχος δικαιολογητικών συμμετοχής και οικονομικών προσφορών) κοινοποιείται με τηλεομοιοτυπία από την  Επιτροπή στους συμμετέχοντες του διαγωνισμού.   
Προσφορές που δεν έχουν την υπογραφή του μειοδότη ή δεν είναι σύμφωνες με τους όρους της διακήρυξης απορρίπτονται.
Άρθρο 11
Τρόπος αξιολόγησης προσφορών
Η αξιολόγηση των προσφορών θα γίνει από την Επιτροπή Διαγωνισμού με κριτήριο τη συμφερότερη προσφορά.
Δυνατότητα υποβολής προσφοράς υφίσταται μόνο για το σύνολο των εργασιών της αριθ. 4085/2016 Μελέτης της Διεύθυνσης καθαριότητας, Περιβάλλοντος και Ανακύκλωσης.
Η αξιολόγηση των προσφερόμενων εργασιών θα γίνει ως εξής:

Η κατακύρωση γίνεται στον διαγωνιζόμενο, η προσφορά του οποίου ανταποκρίνεται στους όρους και στις τεχνικές προδιαγραφές της διακήρυξης και είναι οικονομοτεχνικά η πλέον συμφερότερη. 

Για την επιλογή της συμφερότερης προσφοράς αξιολογούνται μόνο οι προσφορές που είναι αποδεκτές σύμφωνα με τους καθοριζόμενους στις τεχνικές προδιαγραφές και στη διακήρυξη ουσιώδεις όρους. 
Οι ομάδες Α και Β αφορούν την βαθμολογία της τεχνικής προσφοράς που έχει συντελεστή βαρύτητας 75% και η ομάδα Γ αφορά την βαθμολογία της οικονομικής προσφοράς που έχει συνολικό συντελεστή βαρύτητας 25%. Κάθε ομάδα βαθμολογείται μέχρι 50 βαθμούς.

Αναλυτικά:

	0-17

	Α2
	ΤΕΧΝΙΚΑ ΧΑΡ/ΚΑ, ΧΡΟΝΟΛΟΓΙΑ ΚΑΤΑΣΚΕΥΗΣ, ΛΕΙΤΟΥΡΓΙΚΟΤΗΤΑ, ΑΠΟΤΕΛΕΣΜΑΤΙΚΟΤΗΤΑ ΠΡΟΤΕΙΝΟΜΕΝΟΥ ΕΞΟΠΛΙΣΜΟΥ ΓΙΑ ΤΗΝ ΕΚΤΕΛΕΣΗ ΕΡΓΑΣΙΩΝ 
	0-20

	Α3
	ΥΠΑΡΞΗ ΕΦΕΔΡΙΚΩΝ ΜΗΧΑΝΗΜΑΤΩΝ ΓΙΑ ΑΝΤΙΑΚΑΤΑΣΤΑΣΗ ΣΕ ΠΕΡΙΠΤΩΣΗ ΒΛΑΒΗΣ
	0-10

	Α4
	ΧΡΟΝΟΣ ΕΝΑΡΞΗΣ ΕΚΤΕΛΕΣΗΣ ΕΡΓΑΣΙΩΝ
	0-3

	ΟΜΑΔΑ Β - ΟΡΓΑΝΩΣΗ (30%)
	

	Β1
	ΟΡΓΑΝΩΣΗ ΚΑΙ ΥΠΟΔΟΜΗ ΓΙΑ ΤΗΝ ΥΠΟΣΤΗΡΙΞΗ ΕΚΤΕΛΕΣΗΣ ΕΡΓΟΥ (ΜΗΧΑΝΟΛΟΓΙΚΟΣ ΕΞΟΠΛΙΣΜΟΣ, ΣΕΡΒΙΣ, ΣΥΝΤΗΡΗΣΗ)
	0-30

	Β2
	ΕΠΑΡΚΕΙΑ, ΕΜΠΕΙΡΙΑ, ΙΚΑΝΟΤΗΤΑ ΠΡΟΣΩΠΙΚΟΥ (ΣΤΕΛΕΧΗ, ΟΔΗΓΟΙ, ΕΠΟΠΤΕΙΑ)
	0-20


Ορίζονται Α και Β το άθροισμα των επί μέρους βαθμολογιών που συγκέντρωσαν αντίστοιχα οι ομάδες Α και Β, ήτοι:

Α=Α1+Α2+Α3+Α4

Β=Β1+Β2

Η Σταθμισμένη Βαθμολογία (ΣΒΤ) κάθε τεχνικής προσφοράς προκύπτει από τον αριθμητικό τύπο:

ΣΒΤ=(0,70*Α)+(0,30*Β)
Ομάδα Γ: Βαθμολογία οικονομικής προσφοράς (συντελεστής βαρύτητας 25%)

Η αξιολόγηση και υπολογισμός ανηγμένης βαθμολογίας οικονομικής προσφοράς (ΒΟ) έκαστου διαγωνιζόμενου προκύπτει ως εξής:

α) στην περίπτωση που Π=Πmin,  ΒΟmax=50

β) στην περίπτωση που Π>Πmin,  ΒΟmax=50-[4*(Π/ Πmin)]

όπου, 

Π= ποσό οικονομικής προσφοράς του κάθε διαγωνιζόμενου

Πmin= η χαμηλότερη οικονομική προσφορά που υποβλήθηκε μεταξύ των διαγωνιζομένων

Ο τελικός βαθμός αξιολόγησης προσφορών (T) βάσει του οποίου γίνεται η τελική κατάταξη προκύπτει από τον τύπο:

Τελικός βαθμός (T) = [0,75*(ΣΒΤ)]+[0,25*(ΒΟ)]
Οι υπολογισμοί στρογγυλοποιούνται στα τρία δεκαδικά ψηφία. Όταν το τέταρτο δεκαδικό ψηφίο είναι 5 χωρίς άλλα δεκαδικά ψηφία στρογγυλοποιούνται προς τα κάτω.

Συμφερότερη από οικονομοτεχνικής άποψης προσφορά είναι εκείνη που έχει τον μεγαλύτερο Τελικό βαθμό (Τ).
Προσφορές που είναι αόριστες και ανεπίδεκτες εκτίμησης ή είναι υπό αίρεση, απορρίπτονται ως απαράδεκτες, με απόφαση της Οικονομικής Επιτροπής ύστερα από γνωμοδότηση της Επιτροπής Διαγωνισμού. Επίσης, προσφορές που παρουσιάζουν κατά την κρίση της Επιτροπής Διαγωνισμού ουσιώδεις αποκλίσεις από τους όρους και τις τεχνικές προδιαγραφές, απορρίπτονται ως απαράδεκτες. Προσφορές που θα τους επιβληθεί ποινή αποκλεισμού σε οποιαδήποτε φάση του διαγωνισμού αποκλείονται από τη συνέχειά του. 

Αντιπροσφορές δεν γίνονται δεκτές και απορρίπτονται ως απαράδεκτες. 

Άρθρο 12
Έγκριση αποτελέσματος Διαγωνισμού  - Ανάδειξη αναδόχου / Κατακύρωση της εργασίας
Η Οικονομική Επιτροπή αποφασίζει και εγκρίνει ή ακυρώνει το αποτέλεσμα του διαγωνισμού, σύμφωνα με το παρόν άρθρο. 

Η κατακύρωση γίνεται από την Οικονομική Επιτροπή του Δήμου ΙΣΤΙΑΙΑΣ-ΑΙΔΗΨΟΥ ύστερα από γνωμοδότηση της Επιτροπής Διαγωνισμού και Αξιολόγησης προσφορών στον συμμετέχοντα, η προσφορά του οποίου ανταποκρίνεται στους όρους και τις τεχνικές προδιαγραφές της παρούσας διακήρυξης και της αριθ. 4085/2016 Μελέτης της Δ/νσης Καθαριότητας, Ανακύκλωσης και Περιβάλλοντος και είναι οικονομοτεχνικά η πλέον συμφέρουσα.
Η απόφαση της Οικονομικής Επιτροπής του Δήμου περί έγκρισης του αποτελέσματος του διαγωνισμού και ανάδειξης του αναδόχου - κατακύρωσης της εργασίας κοινοποιείται ηλεκτρονικά μέσω τηλεομοιοτυπίας (φαξ) στους διαγωνιζόμενους των οποίων ανοίχτηκαν οι οικονομικές προσφορές και στον ανάδοχο, στον οποίο αποστέλλεται επίσης  μέσω τηλεομοιοτυπίας (φαξ) ανακοίνωση κατακύρωσης για την υπογραφή της σύμβασης. 

Άρθρο 13
Ακύρωση - Επανάληψη του διαγωνισμού
13.1 Το αποτέλεσμα της δημοπρασίας μπορεί να ακυρωθεί:
α) για παρατυπία κατά την διεξαγωγή, εφόσον από την παράτυπη διεξαγωγή επηρεάζεται το αποτέλεσμα της δημοπρασίας.

β) εάν αποδεδειγμένα προκύπτει ότι υπήρξε συνεννόηση ή συμπαιγνία των διαγωνιζόμενων. Σε αυτή τη περίπτωση η Επιτροπή Διαγωνισμού εκθέτει με λεπτομέρεια στο πρακτικό τα διατρέξαντα, όπως αυτά υπέπεσαν στην αντίληψή της καθώς και τη γνώμη της επί αυτών.

13.2 Επανάληψη του διαγωνισμού μπορεί να γίνει με τους ίδιους όρους μετά τις ανωτέρω περιπτώσεις ακύρωσής του και σε περίπτωση κήρυξης άγονου του αποτελέσματος του διαγωνισμού επειδή δεν υποβλήθηκε καμία προσφορά ή οι προσφορές που κατατέθηκαν κρίθηκαν απαράδεκτες.

13.3 Σε περίπτωση επανάληψης του διαγωνισμού με νέους όρους εξολοκλήρου ή εν μέρει, ο διαγωνισμός θεωρείται αρχικός και όχι επαναληπτικός.

Άρθρο 14
Χρόνος ισχύος προσφορών
Οι προσφορές ισχύουν και δεσμεύουν τους διαγωνιζόμενους για διάστημα τεσσάρων (4) μηνών μετά από την καταληκτική ημερομηνία υποβολής προσφορών του άρθρου 4. 
Η ισχύς της προσφοράς μπορεί να παρατείνεται, εφόσον ζητηθεί από την Αναθέτουσα Αρχή πριν από τη λήξη της, κατ’ ανώτατο όριο για χρονικό διάστημα ίσο με το ανωτέρω προβλεπόμενο.
Άρθρο 15

Εγγυήσεις 
15.1

Οι εγγυήσεις πρέπει να είναι σύμφωνες με το άρθρο 157 του ν. 4281/2014 και το π.δ. 28/1980, κατά το μέρος που αυτό δεν αντίκειται στον παραπάνω νόμο. Αν οι εγγυήσεις δεν είναι διατυπωμένες στην Ελληνική, θα συνοδεύονται από επίσημη μετάφραση. Η εγγύηση μπορεί να εκδίδεται από πιστωτικά ιδρύματα που λειτουργούν νόμιμα στα κράτη-μέλη της Ευρωπαϊκής Ένωσης ή του Ευρωπαϊκού Οικονομικού Χώρου ή στα κράτη-μέρη της Συμφωνίας Δημοσίων Συμβάσεων του Παγκοσμίου Οργανισμού Εμπορίου, που κυρώθηκε με το ν. 2513/1997 (Α΄139) και έχουν, σύμφωνα με τις ισχύουσες διατάξεις το δικαίωμα αυτό. Μπορούν, επίσης, να εκδίδονται από το Ε.Τ.Α.Α.-Τ.Σ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Οι εγγυητικές επιστολές απευθύνονται στον Δήμο ΙΣΤΙΑΙΑΣ-ΑΙΔΗΨΟΥ και σε περίπτωση διαγωνιζόμενης ένωσης/κοινοπραξίας πρέπει να είναι κοινή υπέρ όλων των μελών τους.  
15.2 ΕΓΓΥΗΣΗ ΣΥΜΜΕΤΟΧΗΣ

Κάθε προσφορά συνοδεύεται υποχρεωτικά από εγγύηση συμμετοχής για ποσό που αντιστοιχεί σε ποσοστό 2% της συνολικής προϋπολογισθείσας δαπάνης των προσφερομένων υπηρεσιών, μη συμπεριλαμβανομένου του Φ.Π.Α., δηλαδή ποσού 1.160,00 € (χίλια εκατόν εξήντα ευρώ).
Η εγγύηση πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος προσφοράς που απαιτείται από τη διακήρυξη, δηλαδή για διάστημα τεσσάρων (4) μηνών και τριάντα (30) ημερών τουλάχιστον. Σε περίπτωση που η διάρκεια ισχύος της προσφοράς παρατείνεται πριν από τη λήξη της, η Αναθέτουσα Αρχή ζητά από τον προσφέροντα να παρατείνει και τη διάρκεια ισχύος της εγγυητικής συμμετοχής για τριάντα (30) ημέρες μετά τη λήξη του παρατεινόμενου χρονικού διαστήματος ισχύος της προσφοράς. 
Η εγγύηση συμμετοχής που αφορά τον ανάδοχο στον οποίο κατακυρώθηκε ή ανατέθηκε η εργασία, επιστρέφεται μετά την κατάθεση της προβλεπόμενης εγγύησης καλής εκτέλεσης. Οι εγγυήσεις συμμετοχής που αφορούν τους λοιπούς διαγωνιζόμενους που έλαβαν μέρος στον διαγωνισμό, επιστρέφονται εντός τεσσάρων (4) ημερών από την ημερομηνία κοινοποίησης σε αυτούς είτε της οριστικής απόφασης περί απόρριψης της προσφοράς τους από τα επόμενα στάδια της διαδικασίας ανάθεσης είτε της οριστικής απόφασης κατακύρωσης της σύμβασης. 
15.3 ΕΓΓΥΗΣΗ ΚΑΛΗΣ ΕΚΤΕΛΕΣΗΣ

Για την καλή εκτέλεση των όρων της σύμβασης, ο ανάδοχος είναι υποχρεωμένος να καταθέτει εγγυητική επιστολή που ανέρχεται σε ποσοστό 5% επί της συνολικής συμβατικής αξίας των εργασιών, χωρίς Φ.Π.Α. 
Η εγγύηση καλής εκτέλεσης πρέπει να έχει διάρκεια μεγαλύτερη από τον συμβατικό χρόνο εκτέλεσης των εργασιών κατά δύο (2) τουλάχιστον μήνες.
Η εγγύηση κατατίθεται πριν ή κατά την υπογραφή της σύμβασης.

Η εγγυητική καλής εκτέλεσης επιστρέφεται µετά την οριστική ποσοτική και ποιοτική παραλαβή των υπηρεσιών και ύστερα από την εκκαθάριση των τυχόν απαιτήσεων από τους δύο συμβαλλόμενους. 
Άρθρο 16

Ενστάσεις
Ενστάσεις κατά της διεξαγωγής της δημοπρασίας μπορούν να υποβάλουν όσοι έλαβαν μέρος και συμμετείχαν στον διαγωνισμό. Οι ενστάσεις υποβάλλονται μέχρι και την επόμενη εργάσιμη ημέρα από την ολοκλήρωση διεξαγωγής της δημοπρασίας. Οι κατατιθέμενες ενστάσεις πρωτοκολλούνται και διαβιβάζονται αυθημερόν στην Επιτροπή διενέργειας διαγωνισμού.

Η Επιτροπή Διαγωνισμού ευθύς μετά την παρέλευση της προθεσμίας για την υποβολή ενστάσεων υποβάλλει το πρακτικό της δημοπρασίας, μαζί με τη γνώμη της επί των τυχόν ενστάσεων, στο αρμόδιο όργανο (Οικονομική Επιτροπή), το οποίο αποφασίζει για την τύχη των ενστάσεων και την κατακύρωση του αποτελέσματος του διαγωνισμού. 
Άρθρο 17

Σύναψη και υπογραφή της σύμβασης
Ο ανάδοχος υπέρ του οποίου κατακυρώθηκε η εργασία έχει την υποχρέωση, σε χρονικό διάστημα όχι μεγαλύτερο των δέκα (10) ημερών από την ημερομηνία κοινοποίησης της ανακοίνωσης κατακύρωσης, να προσέλθει για την υπογραφή της σύμβασης. Ο ανάδοχος οφείλει, προσερχόμενος για την υπογραφή της σύμβασης, να προσκομίσει και την απαιτούμενη εγγύηση για την καλή εκτέλεση της εργασίας. Εάν ο ανάδοχος στον οποίο έγινε η κατακύρωση δεν εμφανισθεί κατά τα ανωτέρω,  κηρύσσεται έκπτωτος κατόπιν απόφασης του Δημοτικού Συμβουλίου.

Μη εμφάνιση του αναδόχου συνιστά και η μη εμπρόθεσμη προσκόμιση της απαιτούμενης για την υπογραφή της σύμβασης εγγύησης καλής εκτέλεσης.

Κατά την υπογραφή της σύμβασης, η κατατιθέμενη εγγύηση συμμετοχής στον διαγωνισμό αντικαθίσταται με εγγυητική επιστολή καλής εκτέλεσης που ανέρχεται σε ποσοστό πέντε τοις εκατό (5%) επί της συνολικής αξίας της σύμβασης, χωρίς τον Φ.Π.Α.

Η σύμβαση καταρτίζεται από την υπηρεσία και υπογράφεται από τα συμβαλλόμενα μέρη. Η σύμβαση συντάσσεται µε βάση τους όρους της προσφοράς του αναδόχου υπέρ του οποίου κατακυρώθηκε η εργασία, της διακήρυξης και της σχετικής μελέτης, στοιχεία τα οποία αποτελούν αναπόσπαστο μέρος της. Η σύμβαση δεν μπορεί να περιέχει όρους αντίθετους µε τα παραπάνω στοιχεία. 
Η σύμβαση υπογράφεται για τον Δήμο από τον Δήμαρχο και για τον ανάδοχο από τον ίδιο ή νόμιμα εξουσιοδοτημένο εκπρόσωπό του.

Ο ανάδοχος κηρύσσεται έκπτωτος σε κάθε περίπτωση παράβασης ή αθέτησης οποιουδήποτε όρου της διακήρυξης, της μελέτης, της προσφοράς ή του συμφωνητικού. Σε αυτήν την περίπτωση, η εγγύηση καλής εκτέλεσης που κατατέθηκε από αυτόν καταπίπτει υπέρ του Δήμου λόγω ποινικής ρήτρας. Μετά την υπογραφή της σύμβασης, κανένα άλλο έγγραφο κείμενο ή στοιχείο προγενέστερα συνταχθέν δεν είναι δυνατό να ληφθεί υπ’ όψη µε οποιονδήποτε τρόπο για την ερμηνεία των όρων αυτής. Η σύμβαση τροποποιείται όταν τούτο προβλέπεται από συμβατικό όρο ή όταν συμφωνήσουν προς τούτο και τα δύο συμβαλλόμενα μέρη ύστερα από γνωμοδότηση των αρμοδίων οργάνων αξιολόγησης.
Άρθρο 18

Τρόπος πληρωμής Αναδόχου

Η εκτέλεση των υπηρεσιών του αναδόχου θεωρείται συντελεσθείσα με την έγκριση της μηνιαίας αναλυτικής κατάστασης εκτελεσθέντων δρομολογίων από την υπηρεσία της Διεύθυνσης Καθαριότητας, Περιβάλλοντος και Ανακύκλωσης , όπως αναφέρεται αναλυτικά και εξειδικευμένα στην αριθ. 4085/2016 Μελέτη της Διεύθυνσης Καθαριότητας, Περιβάλλοντος και Ανακύκλωσης.

Η πληρωμή του αναδόχου θα γίνεται με την έκδοση χρηματικού εντάλματος στο τέλος κάθε μήνα, βάσει των εργασιών που εκτελέστηκαν, όπως θα αναφέρονται στη μηνιαία έκθεση αναλυτικής κατάστασης εκτελεσθέντων δρομολογίων και ζυγολογίων και ύστερα από τη σύνταξη της βεβαίωσης καλής εκτέλεσης της εργασίας από την αρμόδια Επιτροπή του Δήμου και σύμφωνα με τα οριζόμενα στα αντίστοιχα άρθρα του π.δ. 28/1980 και όσα ειδικότερα προβλέπονται στην αριθ. 4085/2016 Μελέτη της Διεύθυνσης Καθαριότητας, Περιβάλλοντος και Ανακύκλωσης.
Ο ανάδοχος βαρύνεται με τους ισχύοντες φόρους, τέλη και κρατήσεις, πλην του ΦΠΑ που βαρύνει τον Δήμο, καθώς και με τα έξοδα δημοσίευσης της περιληπτικής διακήρυξης στον τύπο.
Άρθρο 19

Κήρυξη έκπτωτου αναδόχου

Για οποιαδήποτε αμέλεια του αναδόχου σχετικά με τα καθήκοντα και τις υποχρεώσεις του έχουν εφαρμογή οι σχετικές διατάξεις του π.δ. 28/1980. Ο Δήμος διατηρεί το δικαίωμα να κηρύξει τον ανάδοχο έκπτωτο με όλες τις σχετικές συνέπειες σύμφωνα με το άρθρο 50 του π.δ. 28/1980
Άρθρο 20

 Τεκμήριο από τη συμμετοχή στη διαγωνιστική διαδικασία

20.1 

Η συμμετοχή στη διαδικασία του διαγωνισμού συνιστά τεκμήριο ότι ο διαγωνιζόμενος και κάθε μέλος του (σε περίπτωση ένωσης / κοινοπραξίας) έχει λάβει πλήρη γνώση:

α) της παρούσας διακήρυξης και των τευχών που τη συνοδεύουν,

β) της νομοθεσίας που διέπει την εκτέλεση της δημοπρατούμενης εργασίας.

Οι όροι της παρούσας διακήρυξης ερμηνεύονται κατά τρόπο ώστε να μην προκύπτει αντίθεσή τους με κανόνες δικαίου. Σε περίπτωση σύγκρουσης όρου της διακήρυξης (συμπεριλαμβανομένων και των λοιπών τευχών της) προς επιτακτικό κανόνα δημοσίου δικαίου, υπερισχύει ο κανόνας δικαίου.

20.2

Για ό,τι δεν ρυθμίζεται από την παρούσα διακήρυξη ισχύουν οι διατάξεις του π.δ. 28/1980, όπως ισχύει. 
Άρθρο 21

Πληροφόρηση ενδιαφερομένων

Αντίγραφα των τευχών του διαγωνισμού (διακήρυξη και μελέτη) βρίσκονται στην διάθεση των ενδιαφερομένων κατά τις εργάσιμες ημέρες και ώρες στο Τμήμα Προμηθειών του Δήμου ΙΣΤΙΑΙΑΣ-ΑΙΔΗΨΟΥ, στο Δημαρχείο  Ιστιαίας-Αιδηψού (τηλ. 2226-3-50308 και fax 2226-0-22261, αρμόδιος υπάλληλος:  Κα Μαρία Δημητρίου) και θα διατίθενται μέχρι και την ημέρα της διεξαγωγής του διαγωνισμού. 
Επίσης, οι ενδιαφερόμενοι μπορούν να παραλαμβάνουν αντίγραφα των τευχών του διαγωνισμού μέσω ηλεκτρονικού ταχυδρομείου, αφού αποστείλουν σχετικό ηλεκτρονικό αίτημα στην ηλεκτρονική διεύθυνση: 1960j@otenet.gr.
Άρθρο 22
Δημοσίευση

Ολόκληρη η διακήρυξη θα δημοσιευτεί στον Πίνακα Ανακοινώσεων του Δήμου, στο ΚΗΜΔΣ και στην Ιστοσελίδα του Δήμου (www.dimosistiaiasaidipsou.net) και περίληψη της διακήρυξης θα δημοσιευτεί σε μία ημερήσια εφημερίδα της έδρας του Νομού ( Ευβοϊκός Τύπος) και στο πρόγραμμα «Διαύγεια».

Τα έξοδα δημοσίευσης περίληψης της διακήρυξης αρχικής και τυχόν επαναληπτικής θα βαρύνουν τον ανάδοχο. 

                                                                                         Ιστιαία, 28  /  4  /2016
           Η ΔΗΜΑΡΧΟΣ ΙΣΤΙΑΙΑΣ-ΑΙΔΗΨΟΥ
ΕΛΕΝΗ ΕΥΣΤΑΘΙΟΥ
� EMBED Åéêüíá ôïõ Microsoft Word ���

